O **Eume Deportivo** é un equipo de fútbol da localidade coruñesa de Pontedeume. Foi fundado en 1965 e o seu maior logro foi a participación durante dúas tempadas na Terceira División de España a comezos da década dos oitenta. Actualmente xoga no grupo norte da Preferente galega.

Antecedentes
------------

A práctica do fútbol en Pontedeume remóntase a comezos do século XX. Así no xornal local Ecos del Eume hai noticias ao longo do ano 1910 de partidos disputados polos clubs locais **Eume** e **Rajoy** contra distintos equipos da comarca.

O mesmo xornal informa da fusión dos clubs anteriores en reunión celebrada o 5 de febreiro de 1911 para formar un novo equipo co nome de **Puentedeume F.C.**. Este club segue existindo en 1922, ano en que a revista coruñesa Marineda informa, no seu número do 1 de novembro, dun dobre enfrontamento entre os equipos de *Puentedeume F.C.* e *Betanzos F.C.*. Pouco tempo máis debeu de existir o *Puentedeume F.C.* xa que en maio de 1923 temos noticia dun partido amigable en Fene entre os equipos eumeses do **Alfonso XIII** e **Breamo F.C.**; gañaron os primeiros por 4 a 1. Efémera debeu ser a vida destes dous clubs pois en novembro de 1928 aparecen participando nun torneo organizado en Mugardos, os equipos eumeses de **Eume F.C.** e **Rajoy F.C.**. Curiosamente levan o mesmo nome que aqueles que se fusionaran para formar o *Puentedeume F.C.*

Pouco máis se sabe ata a fundación do *Sociedade Deportiva Eumesa* en 1951. É de supor que a guerra civil truncou a traxectoria dos clubs eumeses.

Sociedade Deportiva Eumesa
--------------------------

A andaina da Sociedade Deportiva Eumesa comeza na tempada 1951/52 participando na Liga de Modestos de Ferrol. Na seguinte tempada aparece encadrado no grupo norte da entón denominada *Serie A Rexional* (nomeada sucesivamente *Primeira Rexional*, *Rexional Preferente* e actualmente Preferente Autonómica de Galicia). Mesmo chega a proclamarse campión do grupo norte na tempada 1954/55 que lle dá dereito a participar na fase de ascenso a 3ª división, sen moita fortuna xa que remata na última posición na liguiña que formaban os campións e subcampións dos grupos norte e sur.

Durante as seguintes tempadas alterna a participación na Serie A ou 1ª Rexional e na chamada Liga da Ría, formada por equipos de Ferrolterra, agás os da cidade de Ferrol que tiñan a súa propia competición.

Na primeira metade dos anos 60 desaparece o club debido aos graves problemas económicos que arrastraba.

Eume Deportivo
--------------

En 1965 fúndase o Eume Deportivo. Ao pouco da súa fundación, na tempada 1968/69 participa na fase final da 1ª Rexional sen acadar o ascenso á Terceira división. Os maiores éxitos do club prodúcense na primeira metade da década de 1980. Na tempada 1981/82 proclámase campión do grupo norte da Rexional Preferente, ascendendo á Terceira División onde permanece durante dúas tempadas enfrontándose a equipos de sona como o Pontevedra CF, o CD Lugo ou o CD Ourense.

Tralo paso pola 3ª División encadea dous descensos consecutivos a Rexional Preferente en 1984 e á Liga da Ría en 1985 arrastrando unha grave crise económica. Coa reestruturación das ligas galegas queda encadrado no grupo de Ferrolterra da nova Segunda Autonómica de Galicia. Na tempada 2003/2004 ascende á Primeira Autonómica de Galicia na que só permanece unha tempada. Logo doutro paso fugaz por esta categoría na tempada 2007/08, consegue un novo ascenso na seguinte tempada. Desde entón permanece na Primeira Autonómica.

Na tempada 2014/15 acada o título da Copa de Ferrol ao vencer na final ao Narón Balompé por 3-0. Na seguinte tempada é adestrado por Jaime Sánchez Fernández, o que fora xogador do Real Madrid, Deportivo e Racing de Ferrol, entre outros equipos, realizando unha excelente campaña ao acadar o 3º posto na Liga e revalida-lo título de Copa ao vencer ao CCRD Perlío por tres goles a cero. Tras perder a final de 2019 diante do Galicia de Mugardos, volvería ganar o título de Copa en 2022 ao superar na final ao Cultural de Maniños por 1 gol a 2.

En 2023 consegue o ascenso á Preferente galega, categoría na que non estaba desde a tempada 1984/85, ao superar ao Club Deportivo Lalín na última eliminatoria de ascenso.

Palmarés e traxectoria
----------------------

* Da S.D. Eumesa:

* 1 vez campión da Serie A, grupo norte (1954/55)

* Do Eume Deportivo:

* 2 tempadas en categoría nacional: 3ª División (1982/83 e 1983/84)
* 1 vez campión da Rexional Preferente, grupo norte (1981/82)
* 3 veces campión da Segunda Autonómica, grupo 3 (2003/04, 2006/07 e 2008/09).

Campo da Gándara, onde xoga como local o Eume Deportivo

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Tempada | Categoría | Posto |
| --- | --- | --- |
| 2004/05 | 1ª Autonómica | 16º |
| 2005/06 | 2ª Autonómica | 3º |
| 2006/07 | 2ª Autonómica | 1º |
| 2007/08 | 1ª Autonómica | 15º |
| 2008/09 | 2ª Autonómica | 1º |
| 2009/10 | 1ª Autonómica | 9º |
| 2010/11 | 1ª Autonómica | 12º |
| 2011/12 | 1ª Autonómica | 16º |
| 2012/13 | 1ª Autonómica | 4º |
| 2013/14 | 1ª Autonómica | 10º |

 | 

| Tempada | Categoría | Posto |
| --- | --- | --- |
| 2014/15 | 1ª Autonómica | 12º |
| 2015/16 | 1ª Autonómica | 3º |
| 2016/17 | 1ª Autonómica | 8º |
| 2017/18 | 1ª Autonómica | 4º |
| 2018/19 | 1ª Autonómica | 8º |
| 2019/20 | 1ª Autonómica | 9º (A) |
| 2020/21 | 1ª Autonómica | (B) |
| 2021/22 | 1ª Autonómica | 7º (C) |
| 2022/23 | 1ª Autonómica | 3º |
| 2023/24 | Preferente |  |

 |

NOTAS:

(A) A tempada 2019/20 foi suspendida despois da xornada 25 por mor da COVID. Nese momento, o Eume ocupaba a 9ª posición.
(B) Na tempada 2020/21 non houbo competición por continuar a pandemia da COVID.
(C) Nesta tempada 2021/22, a COVID segue a alterar a competición. Fixéronse grupos máis pequenos e o Eume quedou encadrado no grupo 1A, formado por 11 equipos.

Categorías inferiores
---------------------

O club posúe equipos en todas as categorías inferiores desde alevíns ata xuvenís. Este último equipo foi Campión Galego nunha ocasión. Na tempada 2012/13 participou na Liga Galega, grupo 1.

Dentro do labor de promoción do fútbol, o Eume Deportivo organiza desde mediados da década de 1990 o Torneo de Fútbol-7 Vila de Pontedeume para nenos de 6 a 10 anos, que xa contou coa participación de grandes equipos nacionais (Real Madrid, Ath. Bilbao) e internacionais (Benfica, FC Porto).

En recoñecemento ao seu labor promocional, a Secretaría Xeral para o Deporte da Xunta de Galicia, nomeouno mellor club galego na tempada 1998/99.

Presidentes da S.D. Eumesa e do Eume Deportivo
----------------------------------------------

* Juan Raposo Lamas
* Juan Sarmiento Patiño
* Antón Tenreiro Díaz
* Germán González Cuiña
* Tucho Deus
* Manolo Iglesias
* Jerónimo Pérez-Mendaña
* Juan Carlos Pérez-Mendaña
* Manuel Costas Vázquez
* Manuel López, "Minelo"
* Juan Carlos Pérez-Mendaña (2° mandato)
* Nicolás Fernández Loureiro, "Willi Canosa"

Notas
-----

1. ↑  Ficha do Eume en futbolme.com *(en castelán)*
2. ↑  Nova no semanario *Ecos del Eume* nº 54 (12 de febreiro de 1911), páx. 3 *(en castelán)*
3. ↑  A publicación pode consultarse na Hemeroteca virtual da Real Academia Galega Arquivado 09 de febreiro de 2014 en Wayback Machine. *(en castelán)*
4. 1 2  Jorge Manuel Deza Rey (2005). *Historia do Racing Club de Ferrol, tomo I (1919-1939)* (1 ed.). Edicións Embora. ISBN 84-95460-40-8. , páxinas 110 e 216.
5. ↑  Novas nos números 652 e 653 (17 e 24 abril 1952) da *Hoja Oficial del Lunes* da Coruña *(en castelán)*
6. ↑  Nova en El Pueblo Gallego do 18 de xuño de 1955 *(en castelán)*
7. ↑  *El Pueblo Gallego*, 5 de xullo de 1969 *(en castelán)*
8. ↑  *Hoja Oficial del Lunes* da Coruña, 24 de maio de 1982 *(en castelán)*
9. ↑  Terceira división, grupo I (1982/83) en futbolme.com *(en castelán)*
10. ↑  Terceira división, grupo I (1983/84) en futbolme.com *(en castelán)*
11. ↑  La Voz de Galicia, ed. (13/6/2015). "O Eume, campión da Copa de Ferrol de afeccionados". Consultado o 11 de setembro de 2015.
12. ↑  El Noticiero de Arteixo, ed. (6/9/2015). "Club do Mar 4 - Eume Deportivo 2" (en castelán). Arquivado dende o orixinal o 06/03/2016. Consultado o 11 de setembro de 2015.
13. ↑  Clasificación final da 2ª Autonómica, grupo 3º (2006/07) Arquivado 30 de setembro de 2012 en Wayback Machine. na web da Federación Galega de Fútbol
14. ↑  Clasificación final da 2ª Autonómica, grupo 3º (2008/09) Arquivado 30 de setembro de 2012 en Wayback Machine. na web da Federación Galega de Fútbol
15. 1 2 3  Caderniño do 50 Aniversario, páx. 5
16. ↑  Liga Xuvenil Galega, grupo I (2012/13)[*Ligazón morta*] en futbolme.com *(en castelán)*

Véxase tamén
------------

### Bibliografía

* Varios números do semanario Ecos del Eume *(en castelán)*
* Jorge Manuel Deza Rey: *Historia do Racing de Ferrol. Tomo I (1919-1939)*. Ed. Embora. ISBN 84-95460-40-8
* 50 Aniversario do Eume Deportivo, 1951-2001: Caderno editado polo club co gallo do medio século de existencia.

### Ligazóns externas

* Ficha do Eume Deportivo en siguetuliga.com *(en castelán)*
* Exemplares da *Hoja Oficial del Lunes* da Coruña na Hemeroteca de Prensa Histórica do Ministerio de Cultura. *(en castelán)*
* Exemplares de *El Pueblo Gallego* en Galiciana. *(en castelán)*


| * v
* c
* e
Primeira Autonómica de Galicia - 2012/13 |
| --- |
| Grupo 1 | 
* Abella
* Atlético Arteixo
* Boimorto
* Caión
* Cedeira
* Cultural Maniños
* Eume Deportivo
* Imperátor
* Mandia
* Maravillas
* Meiras
* Olímpico
* Perlío
* San Tirso
* Sporting Ciudad
* Sporting Coruñés
* Victoria
* Vizoño

 |
| Grupo 2 | 
* Agrupación Estudiantil
* Amio
* Arzúa
* Atlético Riveira
* Bertamiráns B
* Sociedade Deportiva Cacheiras
* Camariñas
* Fisterra
* Flavia
* Lamela
* Laro
* Malpica
* Noia
* Piloño
* Puebla
* Puenteceso
* Unión
* Villestro

 |
| Grupo 3 | 
* Alfoz
* Atlético Escairón
* Bóveda
* Burela
* Cabreiros
* Castro
* Cervo Sargadelos
* Ferreira
* Foz
* Lourenzá
* Milagrosa
* Outeiro de Rei
* Pastoricense
* Polvorín
* Residencia
* Rioaveso Machinango
* Xermade
* Xove Lago

 |
| Grupo 4 | 
* Allariz
* Barbadás B
* Atlético Barbantes
* Covadonga
* A Manchica
* Melias
* Monterrei
* Muíños
* Nogueira de Ramuín
* Ourense B
* A Peroxa
* Polígono de San Cibrao
* Ramirás
* Rúa
* Sporting Celanova
* Taboadela
* Valenzá
* Velle

 |
| Grupo 5 | 
* Alertanavia
* Atlántida Matama
* Caldas
* Caselas
* Cruceiro do Hío
* Domaio
* Erizana
* Gran Peña
* Juventud Cambados
* Marcón Atlético
* Moaña
* Nigrán
* Porriño Industrial
* Rápido Bahía
* Salvaterra
* San Adrián
* San Martín
* Tomiño

 |